**Peste 700 de polițiști formați, crearea unui mecanism de dialog tripartit și campanii de informare și sensibilizare, la nivel național!**

Acestea sunt doar câteva dintre rezultatele obținute într-un an de la debutul Proiectului „VioGen – RoJust“, implementat de Ministerul Familiei, Tineretului și Egalității de Șanse, prin Agenția Națională pentru Egalitatea de Șanse între Femei și Bărbați.

Desfășurat în parteneriat cu patru organizații non-guvernamentale cu vastă experiență în domeniu: Centrul FILIA, Asociația Transcena, Asociația ANAIS și Asociația GRADO, proiectul are scopul de a îmbunătăți capacitatea autorităților române de a apăra și respecta victimele violenței domestice și violenței de gen.

Mecanismul de Dialog Tripartit, o premieră în România, este constituit din Comitetul Interministerial pentru Prevenirea și Combaterea Violenței Domestice, Comitetul Național în domeniul Egalității de Șanse între Femei și Bărbați (CONES) și Comitetele Județene în domeniul Egalității de Șanse între Femei și Bărbați (COJES) și a fost creat cu scopul de a eficientiza dialogul între structurile în cauză, dar, mai ales, pentru a responsabiliza autoritățile în procesul de implementare a deciziilor și recomandărilor de țară în materia drepturilor omului.

De asemenea, la nivel național, a fost inițiat un program de formare profesională inițială și continuă a judecătorilor, avocaților, procurorilor și polițiștilor, ce abordează implementarea documentelor internaționale cu privire la drepturile omului ratificate de către România (CEDO, CEDAW, Convenția de la Istanbul, Convenția de la Lanzarote) și evitarea viciilor de procedură care au determinat condamnarea României de către CEDO. Până în prezent, au fost formați peste 600 de polițiști, din toate județele țării. Pentru anul 2023, echipa de implementare pregătește formări elaborate special pentru un număr de 820 de avocați, 100 de judecători și 100 de procurori.

Campaniile naționale de informare și conștientizare a opiniei publice cu privire a violența de gen, respectarea drepturilor victimelor și evitarea revictimizării și nediscriminării au avut atât compomente above the line, precum spoturi radio-TV, panouri offline în București și bus shelter în Giurgiu, dar și below the line, prin evenimente de informare dedicate tinerilor cu vârste cuprinse între 15-19 ani, cu un număr de peste 800 de elevi informați, până în prezent. Una dintre platformele dezvoltate în cadrul proiectului poate fi accesată aici: [https://centrulfilia.ro/vdg/](https://centrulfilia.ro/vdg/?fbclid=IwAR3_2cfOJVSAhDyzmZGs92PUEGuMkjF9yU-JP6b0lv9T_MbWfRbgUK0-5RQ)

De asemenea, în vederea elaborării unui Studiu privind jurisprudența CEDO, relevant pentru profesioniștii din domeniul judiciar și exemple de bună practică, pe site-ul ANES au fost traduse zece hotărâri CEDO ca exemple de bună practică. Traducerile, pe categorii de interes, pot fi accesate la următorul link: [https://anes.gov.ro/hotarari-ale-curtii-europene-a.../](https://anes.gov.ro/hotarari-ale-curtii-europene-a-drepturilor-omului/?fbclid=IwAR0jE95iRQypX1k6Mx7gXMOYdnx0zOVg2hhH4jxq_01XxeCkjRdzKr0KlAc)